Selim Çoba

Selim efendi Çoba (Shkodër, ? - 1900) ka qenë myderriz shkodran, i përfshirë në kryesinë e Degës së Shkodrës të Lidhjes së Prizrenit.

 Biografia 
Ka shumë pak të dhëna për jetën e tij. Më 1878 është ndër anëtarët e parisë së qytetit në komisionin e degës së Shkodrës për Lidhjen e Prizrenit. Në telegramin dërguar lordit Bikonsfild nga qytetarët shkodranë më 15 qershor, Selim Efendiu hodhi firmën e dytë pas Daut Boriçit. Në tetor u caktua një ndër dy përfaqësuesit në Këshillin e Përgjithshëm në Prizren, dhe një vit më pas, në prag të dalëzotjes së Hotit dhe Grudës nga Dega e Shkodrës, Selim Efendiu firmos një proklamatë nga dega e Shkodrës në pohim të programit autonomist të Lidhjes.

Sipas të dhënave gojore, Selim Efendiu qe ndër krerët e Degës së Shkodrës që u arrestuan pas mbrojtjes së Ulqinit.

Një periudhë qe kryetar i beledijes (bashkisë) së Shkodrës dhe anëtar i gjykatës së apelit për çështjet civile dhe penale në vitet 1894-97.

 Referime 

Kategoria:Ulema shqiptarë
Kategoria:Shqiptarë në shekullin e XIX
Kategoria:Vdekje 1900
Kategoria:Njerëz nga Shkodra
Kategoria:Lidhja e Prizrenit